CELEX: 62018TA0316
Language: hu
Date: 2020-10-15 00:00:00
Title: T-316/18. sz. ügy: A Törvényszék 2020. október 15-i ítélete – První novinová společnost kontra Bizottság („Állami támogatások – Postai ágazat – Egyetemes szolgáltatási kötelezettség – Kifogást nem emelő határozat – Eljárási jogok védelme – Az eljárás időtartama – Az ügynek a Bizottság általi teljes körű és elegendő vizsgálata – Az egyetemes szolgáltatási kötelezettség teljesítésének ellentételezése – Általános gazdasági érdekű szolgáltatás – 97/67/EK irányelv – A nettó elkerülhető költségek módszere – Indokolási kötelezettség”)

2020.12.14.   
            
            
               HU
            
            
               Az Európai Unió Hivatalos Lapja
            
            
               C 433/42
            
         
      A Törvényszék 2020. október 15-i ítélete – První novinová společnost kontra Bizottság
      (T-316/18. sz. ügy) (1)
      
      („Állami támogatások - Postai ágazat - Egyetemes szolgáltatási kötelezettség - Kifogást nem emelő határozat - Eljárási jogok védelme - Az eljárás időtartama - Az ügynek a Bizottság általi teljes körű és elegendő vizsgálata - Az egyetemes szolgáltatási kötelezettség teljesítésének ellentételezése - Általános gazdasági érdekű szolgáltatás - 97/67/EK irányelv - A nettó elkerülhető költségek módszere - Indokolási kötelezettség”)
      (2020/C 433/51)
      Az eljárás nyelve: angol
      
         Felek
      
      
         Felperes: První novinová společnost a.s., a Mediaservis s.r.o. jogutódja (Prága, Cseh Köztársaság) (képviselők: D. Vosol és C. Schneider ügyvédek)
      
         Alperes: Európai Bizottság (képviselők: L. Flynn, D. Recchia és K. Blanck meghatalmazottak)
      
         Az alperest támogató beavatkozók: Cseh Köztársaság (képviselők: M. Smolek, J. Vláčil, T. Müller és I. Gavrilová meghatalmazottak), Česká pošta s. p. (Prága) (képviselő: P. Kadlec ügyvéd)
      
         Az ügy tárgya
      
      Az SA.45281 (2017/N) állami támogatás és az SA. 44859 (2016/FC) állami támogatás ügyében 2018. február 19-én hozott C(2018) 753 final bizottsági határozat megsemmisítése iránt az EUMSZ 263. cikk alapján benyújtott kérelem, amely határozat megállapítja, hogy a Cseh Köztársaság által a Česká pošta részére a 2013-tól 2017-ig terjedő időszak vonatkozásában egyetemes szolgáltatási kötelezettség keretében gyakorolt postai tevékenységei teljesítéséért nyújtott ellentételezések az EUMSZ 106. cikk (2) bekezdése alapján a belső piaccal összeegyeztethető állami támogatásnak minősülnek.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A První novinová společnost a.s., amely a Mediaservis s. r. o. jogutódja, maga viseli saját költségeit, valamint köteles viselni az Európai Bizottság részéről felmerült költségeket.
               
            
                  3)
               
               
                  A Cseh Köztársaság és a Česká pošta s. p. maga viseli saját költségeit.
               
            
         (1)  HL C 276., 2018.8.6.